钦定古今图书集成/明伦汇编/氏族典/第203卷 > 高承简
## 钦定古今图书集成/明伦汇编/氏族典/第203卷 > 高承简

按《唐书高崇文传》：“崇文子承简，少事忠武军，后更隶
神策。以崇文平蜀功，除嘉王傅。裴度征蔡，奏署牙将。
蔡平，诏析上蔡、郾城、遂平、西平四县为溵州，拜承简
刺史，治郾城。迁邢州刺史。观察府责赋尤急，承简代
下户数百输租，迁宋州。会宣武将李㝏反，遣使责财
于宋，承简囚之，前后数辈辄系狱，一日并出，斩于牙”
门，威震部中。拜兖海沂密节度使，迁义成军，检校尚
书左仆射。入拜右金吾卫大将军，复节度邠宁。属疾
还朝，道卒。赠司空，谥曰敬。